Let L-410 Turbolet

Let L-410 Turbolet – dvimotoris trumpų nuotolių transportinis/keleivinis lėktuvas, daugiausia naudojamas kaip keleivinis. Gaminamas Čekoslovakijos, vėliau Čekijos kompanijos LET, po 2013 m. - ir Rusijoje. Nuo 1969 m. pagaminta virš 1100 vienetų. Istorija Orlaivių gamybos kompanija Let Kunovice lėktuvą L-410 ėmė kurti 1966 m. Tuo metu TSRS aviakompanija „Aeroflot“ ieškojo turbosraigtinio lėktuvo, kuris turėjo pakeisti lėktuvą Antonov An-2, tai ir paskatino kompaniją LET. Pro preliminarių lėktuvo L-400 bandymų buvo sukurta nauja versija, pavadinta L-410 Turbolet. Prototipas XL-410 pakilo 1969 m. balandžio 16 d. Dėl gaišimo kuriant tinkamą čekišką variklį (Walter M601), prototipas ir pirmieji serijiniai lėktuvai buvo su varikliai Pratt & Whitney Canada PT6A-27. Sukonstravus M601 variklį juo pakeitė variklius PT6. Lėktuvo L-410 variantas su varikliu M601 ir trimenčiais propeleriais Avia V508 buvo pavadintas L-410M. Kitas Aeroflotui skirtas variantas buvo L-410UVP. Jis pasižymėjo trumpesniu galimybe kilti ir leistis aerodromuose su trumpesniais pakilimo ir tūpimo takais. Šią savybę suteikė padidintas sparnų ir vairų plotas. Ši modifikacija dėl didesnės tuščio lėktuvo masės ir masės centro poslinkio turi mažiau vietų keleiviams – tik 15 keleivių. Modifikacija L-410UVP-E (dažniausias L-410 variantas) turi: didesnę didžiausią kilimo masę – 6400 kg, jo M601E varikliai – didesnės galios, naujus 5 menčių propelerius V 510, papildomus degalų bakus sparnų galuose. Šios modifikacijos lėktuvas pirmą kartą pakilo 1984 m., serijinė jų gamyba pradėta 1986 m. Variantai L-410UVP-E9 ir UVP-E20 vienas nuo kito nedaug skiriasi, nes pritaikyti skirtingoms sertifikavimo sąlygoms. Paskutinis L-410 lėktuvų šeimos variantas yra L-420 , turintis naują variklio variantą M601F. Dabar gaminami L-410 UVP-E20 varomi variklių (M601 variantas) GE H80-200 ir „Avia“ kompanijos penkiamenčių propelerių AV-725. Lėktuvai L-410-UVP-E turi hermetišką saloną. Tai metaliniai aukštasparniai keleiviniai lėktuvai su „Avia“ kompanijos penkiamenčiais V 510 propeleriais. Važiuoklė įtraukiama, Lėktuvas turi dvi hidraulines sistemas, pagrindinę ir avarinę. Pagrindinė elektros sistema naudoja 28 V nuolatinę srovę. Priešapledėjimo sistemą sudaro sparnų priekinių briaunų priešlediniai įtaisai ir elektriniai propelerių, priekinio stiklo ir statinių Pito vamzdelių šildytuvai. Didžiausioji kilimo masė 6400 kg, variantų E9 ir E20 ji gali būti didesnė - iki 6600 kg. Keleivių sėdynių skaičius – 17-19. Didžiausias skrydžio nuotolis yra 1430 km. Šis orlaivis sertifikuotas skrydžių pagal prietaisus taisyklėms (angl. Instrument flight rules; IFR), prietaisinei tūpimo sistemai (angl. Instrument landing system; ILS) ir skrydžiams apledėjimo sąlygomis. Šių orlaivių pagaminta virš 1100 vienetų, iš jų apie 500 iki šiol skraido. Dauguma jų buvo tiekta TSRS, bet vėliau buvo perparduota , daugiausia Azijos, Afrikos ir Pietų Amerikos šalių avialinijų kompanijoms. Apie 40 vienetų naudojama Europoje komerciniams skrydžiams ar parašiutizmui. Dalis iki šiol naudojama Rusijoje ir posovietinėse šalyse. Šie lėktuvai patogūs tuo, kad gali būti naudojami aerodromuose su trumpais ar net gruntiniais pakilimo takais. 2013 m. rugsėjo 3 d. Rusijos kompanija UGMK (savininkas Iskandaras Machmudovas) nupirko kompaniją „LET Kunovice“. Buvo paskelbta, kad lėktuvų L-410 gamyba bus perkelta į Rusiją. Variantų techninės charakteristikos Palyginimas su analogais Naudotojai Kariniai Šios valstybės naudoja L-410 kariniams reikalams: Šios valstybės naudojo L-410 kariniams reikalams: Civiliniai Dabartiniai operatoriai: Istoriniai operatoriai: Nuorodos